এরমধ্যে ইংরেজি প্রথমপত্রে ৩২১৩ ও দ্বিতীয়পত্রে ৩৪০২, আইসিটিতে ২৩৩৪ পত্রে আবেদন করেছে। যশোর বোর্ডে ১৩ হাজার ১৫৪ জন পরীক্ষার্থী ৩৩ হাজার ৫৫৮টি আবেদন করেছে। কুমিল্লায় ৯৩৫৫ জন শিক্ষার্থী মোট ২৮ হাজার ৭৬৮টি পত্রে আবেদন করেছে। এরমধ্যে ইংরেজি প্রথমপত্রে ৫৭২৭ জন ও দ্বিতীয়পত্রে ৫৫৬৫টি। আইসিটিতে ২৬৯৩ জন। পদার্থ বিজ্ঞান প্রথমপত্রে ১০৩১ জন ও দ্বিতীয়পত্রে ৯০৩ জন আবেদন করেছেন। কারিগরি বোর্ডের তথ্য পাওয়া সম্ভব হয়নি। এত বেশি আবেদনের ব্যাখ্যা দিয়ে আন্তঃবোর্ড ও ঢাকা শিক্ষা বোর্ডের পরীক্ষা নিয়ন্ত্রক তপন কুমার সরকার মানবজমিনকে বলেন, চলতি বছর অন্যান্য বছরের চেয়ে খারাপ ফল হয়েছে। এজন্য ফল চ্যালেঞ্জ করার সংখ্যা বেড়েছে। এবার ইংরেজি, আইসিটি, পর্দাথ বিজ্ঞানের পরীক্ষা কঠিন হওয়ায় কারণে অনেকেই কাঙ্ক্ষিত ফল পায়নি। এ তিন বিষয়ের আবেদন বেশি পড়েছে। এ ছাড়াও গত দুই বছর থেকে শিক্ষার্থীরা জিপিএ কত নম্বর পেয়েছে তা জানতে পারতো না। শুধু তাই নয়, কোন পত্রে কত, সিকিউ, এমসিকিউর আলাদা আলাদা কত নম্বর পেয়েছে তাও দেখতে পারছে। তার মতে সবচেয়ে বেশি আবেদন করেছে পরবর্তী গ্রেডের কাছাকাছি নম্বর পাওয়ার শিক্ষার্থীরা। যেমন কেউ যদি ৭৮ বা ৭৯ বা দুটি পত্র মিলিয়ে ১৫৮ পেয়েছে তারাই ফল পরিবর্তনের জন্য আবেদন করেছে। তাদের ধারণা হয়তো নম্বর পরিবর্তন হয়ে যাবে। বোর্ডের কর্মকর্তারা বলছেন, পুনঃনিরীক্ষণে মূল্যায়ন হওয়ার খাতার মোট ৪টি দিক দেখা হয়। এগুলো হলো উত্তরপত্রে সব প্রশ্নের সঠিকভাবে নম্বর দেয়া হয়েছে কি না, প্রাপ্ত নম্বর গণনা ঠিক রয়েছে কি না, প্রাপ্ত নম্বর ওএমআর শিটে উঠানো হয়েছে কি না, এবং প্রাপ্ত নম্বর অনুযায়ী ওএমআর শিটে বৃত্ত ভরাট ঠিক আছে কি না। এসব বিষয় পরীক্ষা করেই পুনঃনিরীক্ষার ফল দেয়া হয় বলে বোর্ড কর্মকর্তারা জানিয়েছেন। তার মানে কোনো শিক্ষার্থীর খাতা পুনরায় মূল্যায়ন হয় না।